./data/phi0474/phi010/phi0474.phi010.perseus-lat2.xml
M. Tullius Cicero
nihil se testibus, nihil tabulis, nihil aliquo					gravi argumento				comperisse, nihil denique causa cognita statuisse dicent  quod si ita				fecissent, tamen id non ita fixum esse deberet ut convelli non liceret 					non utar exemplorum copia quae summa est, non rem veterem, non				hominem potentem aliquem aut gratiosum proferam  nuper hominem tenuem,				scribam aedilicium, D Decimum Matrinium, cum defendissem apud					M Marcum IuniumQ Quintum Publicium praetores et M Marcum PlaetoriumC Gaium Flaminium aedilis curulis, persuasi ut scribam iurati				legerent eum quem idem isti censores aerarium reliquissent  cum enim in				homine nulla culpa inveniretur, quid ille meruisset, non quid de eo statutum esset,				quaerendum esse duxerunt